|  |
| --- |
| 30. SJEDNICA GRADSKOG VIJEĆA GRADA POŽEGETOČKA 14. DNEVNOG REDAPRIJEDLOG ODLUKE O IZMJENI ODLUKE O NAČINU UPRAVLJANJA I KORIŠTENJA SPORTSKIH GRAĐEVINA U VLASNIŠTVU GRADA POŽEGE PREDLAGATELJ: Gradonačelnik Grada Požege IZVJESTITELJ: Gradonačelnik Grada Požege i/ili pročelnica Upravnog i odjela za imovinsko-pravne posloveRujan 2024. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 620-01/24-01/3

URBROJ: 2177-1-02/01-24-2

Požega, 2. rujan 2024.

GRADSKOM VIJEĆU GRADA POŽEGE

PREDMET: Prijedlog Odluke o izmjeni Odluke o načinu upravljanja i korištenja sportskih građevina u vlasništvu Grada Požege

 - dostavlja se

Na osnovu članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20. 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o izmjeni Odluke o načinu upravljanja i korištenja sportskih građevina u vlasništvu Grada Požege.

Pravna osnova za ovaj Prijedlog Odluke je u članku 35. stavku 1. točki 2. i članku 48. stavku 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članku 39. stavku 1. podstavku 8. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o izmjeni Odluke o načinu upravljanja i korištenja sportskih građevina u vlasništvu Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 620-01/24-01/3

URBROJ: 2177-1-01/01-24-4

Požega, 2. rujna 2024.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 2. rujna 2024. godine, donosi sljedeći

Z A K L J U Č A K

I.

Utvrđuje se Prijedlog Odluke o izmjeni Odluke o načinu upravljanja i korištenja sportskih građevina u vlasništvu Grada Požege, u predloženom.

II.

Prijedlog Odluke o izmjeni Odluke o načinu upravljanja i korištenja sportskih građevina u vlasništvu Grada Požege iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 620-01/24-01/3

URBROJ: 2177-1-02/01-24-5

Požega, \_\_. rujna 2024.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. i 8. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 30. sjednici, održanoj dana, \_\_. rujna 2024. godine, donosi

O D L U K U

o izmjeni Odluke o načinu upravljanja i korištenja sportskih građevina u vlasništvu Grada Požege

članak 1.

Ovom Odlukom mijenja se članak 9. Odluke o načinu upravljanja i korištenja sportskih građevina u vlasništvu Grada Požege (Službene novine Grada Požege broj 22/21.) i isti sada glasi:

„(1) Poslovni i drugi prostori koji nisu u funkciji obavljanja sportske djelatnosti mogu se dati u zakup putem javnog natječaja sukladno važećim odlukama Grada Požege i odredbi Zakona o zakupu i kupoprodaji poslovnog prostora.

(2) Postupak davanja u zakup prostora iz stavka 1. ovog članka provodi Požeški športski savez uz prethodnu obavijest i suglasnost Gradonačelnika Grada Požege.“

Članka 2.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o izmjeni Odluke o načinu upravljanja i korištenja sportskih građevina

 u vlasništvu Grada Požege

I. PRAVNA OSNOVA

Pravna osnova za ovaj Prijedlog Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim su propisane ovlasti predstavničkog tijela, članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.) i Zakona o zakupu i kupoprodaji poslovnog prostora (Narodne novine broj: [125/11](https://www.zakon.hr/cms.htm?id=11456), [64/15](https://www.zakon.hr/cms.htm?id=11458), [112/18](https://www.zakon.hr/cms.htm?id=35789)).

II. SADRŽAJ I RAZLOG ZA DONOŠENJE PREDLOŽENE ODLUKE

Ovom Odlukom mijenja se i dopunjuje Odluka o načinu upravljanja i korištenja sportskih građevina u vlasništvu Grada Požege, a koja odluka je donesena na 6. sjednici Gradskog vijeća Grada Požege, dana 30. studenog 2021. godine i objavljena je u Službenim novinama Grada Požege broj 22/21.

Konkretno, radi se o izmjeni članka 9. navedene Odluke, kojim člankom je propisan postupak davanja u zakup poslovnih prostora u sklopu sportskih građevina, koje nisu u funkciji obavljanja sportske djelatnosti, a najčešće se tu radi o ugostiteljskim objektima u sklopu zgrada koje su u vlasništvu Grada Požege.

Budući da je Odlukom o načinu upravljanja i korištenja sportskih građevina u vlasništvu Grada Požege upravljanje športskim građevinama u cijelosti povjereno Požeškom sportskom savezu, a da je člankom 9. bilo određeno da postupak davanja u zakup poslovnih prostora provodi Grad Požega, potrebno je bilo uskladiti navedenu odredbu te odluke.

Kako su zgrade u smislu sportskih građevina koje se u toj odluci navode, u vlasništvu Grada Požege, pa samim time i poslovni prostori u tim zgradama, iste je moguće dati trećima na korištenje i zakup samo putem raspisanog i objavljenog javnog natječaja.

Nakon usvajanja ove Odluke, Požeški športski savez provodit će nadalje postupke javnih natječaja za zakup, naravno uz prethodnu suglasnost i obavijest o tome Grada Požege kao vlasnika nekretnine koja se planira dati u zakup.